
	COMISIA JURIDICĂ, DE  DISCIPLINĂ
                     ŞI IMUNITĂŢI
	           Bucureşti, 8 februarie 2011
           Nr. Pl-x  796/2010


RAPORT

asupra 
propunerii legislative pentru instituirea Zilei Naţionale în memoria românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie

                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă pentru instituirea Zilei Naţionale în memoria românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie, trimisă Comisiei juridice, de disciplină şi imunităţi cu adresa nr. Pl-x 796 din 29 noiembrie 2010 şi  înregistrată cu nr.31/1186 din  2 decembrie 2010.

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările ulterioare.
Senatul, în calitate de primă Cameră sesizată, a respins propunerea legislativă, în şedinţa din 24 noiembrie 2010.
Consiliul Legislativ, prin avizul nr.758 din 16 iunie 2010, a avizat favorabil iniţiativa legislativă.

       Comisia pentru drepturile omului, culte şi problemele minorităţilor naţionale a hotărât cu unanimitate de voturi, în şedinţa din 15 decembrie 2010, avizarea negativă a propunerii legislative, conform adresei cu nr.25/777/15.12.2010.

 Comisia pentru cultură, arte, mijloace de informare în masă a Camerei Deputaţilor a avizat favorabil iniţiativa legislativă, în şedinţa din 8 februarie 2011, cu unanimitate de voturi, conform adresei cu nr.30/570 din 8 februarie 2011.

Guvernul, conform punctului de vedere transmis prin adresa nr.2203 din 20 august 2010, nu susţine adoptarea acestei propuneri legislative, considerând că evenimentele la care face trimitere propunerea legislativă s-au produs în teritorii care fac parte astăzi din alte state, respectiv Republica Moldova şi Ucraina, evenimentele fiind deja comemorate în aceste state. Iniţiatorul nu precizează nici sursele financiare necesare aplicării măsurilor propuse, încălcându-se astfel dispoziţiile art.138 alin. (5) din constituţia României, republicată, care prevede că: “Nicio cheltuială bugetară nu poate fi aprobată fără stabilirea sursei de finanţare”.
                 Propunerea legislativă are ca obiect de reglementare instituirea zilei de 1 aprilie ca “Zi Naţională în memoria victimelor masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie”. Cu prilejul acestei zile naţionale se vor organiza comemorări oficiale, depuneri de coroane şi alte activităţi menite să cinstească memoria acestor români, iar, în perioada 31 martie – 2 aprilie, Societatea Română de Radiodifuziune, Societatea Română de Televiziune şi Agenţia Naţională de Presă Agerpres vor difuza, cu prioritate, emisiuni despre perioada ocupaţiei sovietice în nordul Bucovinei, Ţinutul Herţa şi Basarabia, tratând evenimentele tragice.
                În conformitate cu prevederile art. 61 din Regulamentul Camerei Deputaţilor, republicat, membrii  Comisiei juridice, de disciplină şi imunităţi  au examinat în şedinţa din 8 februarie 2011 iniţiativa legislativă, expunerea de motive, punctul de vedere al Guvernului, avizul favorabil al Comisiei pentru cultură, arte, mijloace de informare în masă, avizul negativ al Comisia pentru drepturile omului, culte şi problemele minorităţilor naţionale şi avizul favorabil al Consiliului Legislativ,. 

La lucrările Comisiei au fost prezenţi 18 deputaţi din totalul de 26 membri ai Comisiei juridice, de disciplină şi imunităţi.
                În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea propunerii legislative pentru instituirea Zilei Naţionale în memoria românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie, cu amendamentele admise din Anexa I şi cu Amendamentul respins din Anexa II.

În raport cu obiectul şi conţinutul reglementării, propunerea legislativă face parte din categoria legilor ordinare.

                   PREŞEDINTE,                          



SECRETAR,

    
                  DANIEL BUDA




ANDRONACHE GABRIEL

Consilier parlamentar,

Rodica Penescu

ANEXA I

AMENDAMENTE ADMISE

	Nr. crt.
	Text propunerea legislativă
	Text propus de comisie

(autorul amendamentului)
	Motivare

	1.
	LEGE pentru instituirea Zilei Naţionale în memoria românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie

	1. LEGE pentru instituirea Zilei Naţionale de cinstire a memoriei românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie

Autor: Comisia juridica, de disciplină şi imunităţi

	

	2.
	1. Se instituie ziua de 1 aprilie ca Zi naţională în memoria victimelor masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie.
	2. “Art.1 - Se instituie ziua de 1 aprilie ca Zi Naţională de cinstire a memoriei românilor - victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie.”
 Autor: Comisia juridică, de disciplină şi imunităţi
	- textele trebuie să fie marcate ca articole, pentru respectarea normelor de tehnică legislativă  reglementate la art.47 alin.(3) din Legea nr.24/2000, republicată;



	3.
	2. Cu prilejul Zilei naţionale în memoria victimelor românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie, se organizează comemorări oficiale, depuneri de coroane şi alte activităţi menite să cinstească memoria acestor români.

	3. “Art.2 - Cu prilejul Zilei Naţionale de cinstire a memoriei românilor – victime ale masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie, se organizează comemorări oficiale, depuneri de coroane şi alte activităţi menite să cinstească memoria acestor români.”

Autor: Comisia juridică, de disciplină şi imunităţi

	- textele trebuie să fie marcate ca articole,  pentru respectarea normelor de tehnică legislativă  reglementate la art.47 alin.(3) din Legea nr.24/2000, republicată;

- conform exprimării din propunere se înţelege că ziua naţională se instituie în memoria victimelor românilor şi nu a victimelor masacrelor;



	4.
	3. În perioada 31 martie – 2 aprilie, Societatea Română de Radiodifuziune, Societatea Română de Televiziune şi Agenţia Naţională de Presă AGERPRES vor difuza, cu prioritate, emisiuni despre perioada ocupaţiei sovietice din nordul Bucovinei, Ţinutul Herţa şi Basarabia, tratând evenimentele tragice menţionate la art.1.
	4. „Art.3 În perioada 31 martie – 2 aprilie, Societatea Română de Radiodifuziune, Societatea Română de Televiziune şi Agenţia Naţională de Presă AGERPRES vor difuza, cu prioritate, emisiuni despre perioada ocupaţiei sovietice din nordul Bucovinei, Ţinutul Herţa şi Basarabia, tratând evenimentele tragice menţionate la art.1.”

Autor: Comisia juridică, de disciplină şi imunităţi

	- textele trebuie să fie marcate ca articole, pentru respectarea normelor de tehnică legislativă  reglementate la art.47 alin.(3) din Legea nr.24/2000, republicată.




ANEXA II

AMENDAMENT RESPINS
	Nr.

Crt.
	Text propunere  legislativă
	Amendamentul propus

(autorul amendamentului)
	Motivarea

1.Argumente pentru susţinere

2.Argumente pentru respingere


	Cameră

Decizională

	 1.
	1. Se instituie ziua de 1 aprilie ca Zi naţională în memoria victimelor masacrelor de la Fântâna Albă şi alte zone, ale deportărilor şi ale Foametei organizate de regimul totalitar sovietic în nordul Bucovinei şi întreaga Basarabie.
	1. Articolului 1 se modifică şi va avea următorul cuprins:

Art.1 - Se instituie ziua de 1 aprilie ca Zi Naţională în memoria foştilor cetăţeni ai statului român, victime ale schimbării configuraţiei frontierelor României din anul 1940.
Autor:

Deputat Mircea Irimescu
	1. Pentru că această lege trebuie să se refere la toţi foştii cetăţeni ai statului român din perioada interbelică, rămaşi în alte ţări ca urmare a modificării configuraţiei graniţelor din anul 1940.  reprimările la care au fost supuşi o parte dintre aceşti cetăţeni, nu erau pe motive ideologice ci vizau exclusiv apartenenţa lor etnică.

2. Comisia juridică consideră corectă  forma din propunerea legislativă.

	CAMERA DEPUTAŢILOR


Consilier  parlamentar,

Rodica Penescu

